

Αρκαλοχώρι, 30/ 09 /2025

Προς: ΜΜΕ

**ΔΕΛΤΙΟ ΤΥΠΟΥ**

**Τίμησαν την ηρωική συμβολή του Σκινιά στην Εθνική Αντίσταση**

Η ηρωική συμβολή του Σκινιά στην Εθνική Αντίσταση, τιμήθηκε στην εσπερίδα τιμής και μνήμης με τίτλο: «Β’ Παγκόσμιος Πόλεμος – Ο Σκινιάς στην πρωτοπορία της Εθνικής Αντίστασης»., που πραγματοποιήθηκε στο Πνευματικό Κέντρο Σκινιά. Η εκδήλωση, την οποία διοργάνωσαν ο Πολιτιστικός Σύλλογος Σκινιά και η Δημοτική Κοινότητα Σκινιά με την υποστήριξη του Δήμου Μινώα Πεδιάδας, ανέδειξε τον καθοριστικό ρόλο που διαδραμάτισε το χωριό στην περίοδο 1941-1945, τιμώντας τους κατοίκους που αγωνίστηκαν για την ελευθερία. Στο πλαίσιο της εσπερίδας μάλιστα, διανεμήθηκε δωρεάν το 2ο τεύχος της περιοδικής έκδοσης «Σκινιάς – Ιστορία – Πολιτισμός», το οποίο είναι αφιερωμένο στην αντιστασιακή δράση των Σκινιανών.

**Ο Δήμαρχος Μινώα Πεδιάδας, στον χαιρετισμό του, υπογράμμισε:** «*Ο Δήμος Μινώα Πεδιάδας με σεβασμό τιμάει την ηρωική αντίσταση και τη θυσία των ανθρώπων αυτού του τόπου, αναδεικνύοντας τον κεντρικό ρόλο που διαδραμάτισε ο Σκινιάς στην Εθνική Αντίσταση. Απέναντι στη βαρβαρότητα της περιόδου 1941-1945, οι Σκινιανοί αντέταξαν τα στήθη τους και το χωριό στάθηκε στην πρωτοπορία αυτού του αγώνα. Εκδηλώσεις όπως αυτή, που πραγματοποιήθηκε στο Πνευματικό Κέντρο του Σκινιά, αποτελούν πράξη καθήκοντος και πυξίδα για τις νέες γενιές!*».

Μετά τους χαιρετισμούς από την Πρόεδρο του Πολιτιστικού Συλλόγου Σκινιά Καλλιόπη Μπριτζολάκη και τον Πρόεδρο της Δημοτικής Κοινότητας Σκινιά Εμμανουήλ Νικολουδάκη ακολούθησε ομιλία από τη Μαρία Γαλανάκη, δασκάλα του 46ου Δημοτικού Σχολείου Ηρακλείου, με τίτλο: Δεκατρεις (13) Γυναίκες του Σκινιά στην Εθνική Αντίσταση και οι ομιλίες «Σκινιανοί Αντιστασιακοί» από τον Γεώργιο Σηφάκη, συντ. εκπαιδευτικό, «Ο Εμμανουήλ Παπαδημητρόπουλος προς τον Καπετάν Μανώλη Μπαντουβά» από τον Παπά Μιχάλη Παπαϊωάννου, ιερέα της Ενορίας Αγίου Παντελεήμονος Νιπιδιτού και τέλος, «Ο Ελληνικός Μυστικός Ασύρματος στην Κρήτη» από τον Γεώργιο Α. Καλογεράκη, Δρ. Πανεπιστημίου Ιωαννίνων, Πρόεδρο του Δημοτικού Συμβουλίου Δήμου Μινώα Πεδιάδας και Διευθυντή του Δημοτικού Σχολείου Καστελλίου, εισηγήσεις που ανέδειξαν άγνωστες, ιστορικές και ηρωικές πράξεις, κατοίκων του Σκινιά.

Την εκδήλωση συντόνισε ο Αντώνης Καρτσάκης ενώ ακολούθησαν τραγούδια από τη Μικτή Χορωδία του Δήμου Μινώα Πεδιάδας, σε διεύθυνση του κ. Αργυρούς Ρέππα αλλά και παραδοσιακό κέρασμα.  Στην εκδήλωση παρέστησαν ο Βουλευτής Ηρακλείου του ΚΙΝΑΛ Φραγκίσκος Παρασύρης, ο Περιφερειακός Σύμβουλος Γιώργος Καρτσάκης, ο Αντιδήμαρχος Γρηγόρης Καλογερίδης και οι δημοτικοί σύμβουλοι Γιώργος Κουτσαντωνάκης και Μανώλης Ζαμπουλάκης κ.α . Την εκδήλωση συντόνισε ο Αντώνης Καρτσάκης ενώ ακολούθησαν τραγούδια από τη Μικτή Χορωδία του Δήμου Μινώα Πεδιάδας, σε διεύθυνση του κ. Αργυρούς Ρέππα αλλά και παραδοσιακό κέρασμα. Στην εκδήλωση παρέστησαν ο Βουλευτής Ηρακλείου του ΚΙΝΑΛ Φραγκίσκος Παρασύρης, ο Περιφερειακός Σύμβουλος Γιώργος Καρτσάκης, ο Αντιδήμαρχος Γρηγόρης Καλογερίδης και οι δημοτικοί σύμβουλοι Γιώργος Κουτσαντωνάκης και Μανώλης Ζαμπουλάκης κ.α .